கேள்வி: நாராயணவனம் குறித்து விரிவாக சொல்லுங்கள்.
பதில்: நாராயணவனம் என்னும் ஊர் ஆந்திரப் பிரதேசம சித்தூர் மாவட்டம் அமைந்துள்ளது. இந்த ஊரையும் அருகில் உள்ள ஊர்களையும் இணைத்து நாராயணவனம் மண்டலம் உருவாக்கப்பட்டது. இது ஆந்திரப் பிரதேசம் சித்தூர் மாவட்டம் உட்பட்ட 66 மண்டலங்களில் ஒன்று. இது திருப்பதி - ஊத்துக்கோட்டை - சென்னை வழியில் உள்ள ஊர். இது திருப்பதியிலிருந்து 39 கி.மீ. தொலைவில் உள்ளது. புத்தூரிலிருந்து 3 கி.மீ. தொலைவில் உள்ளது. இங்கு சுரைக்காய் சுவாமி சித்தர் ஜீவசமாதியும் உள்ளது. நாராயணவனத்திலிருந்து கைலாசநாதர் நீர்வீழ்ச்சி 10 கி.மீ. தொலைவில் உள்ளது. இங்கிருந்து 15 கி.மீ. தொலைவில் இராகு பரிகாரத்தலமான இராமகிரி கோயில் உள்ளது. இங்கிருந்து 7 கி.மீ தொலைவில் நாகலாபுரம் வேதநாராயண சுவாமி கோயில் உள்ளது. இங்கிருந்து 15 கி.மீ சென்றால் சுருட்டுப்பள்ளி என்னும் ஊரில் நீலகண்ட சுவாமி கோயில் உள்ளது.
கேள்வி: நாராயணவனம் - மக்கள் வகைப்பாடு என்பது என்ன?
பதில்: இந்தியாவின் 2001 ஆம் ஆண்டு மக்கள்தொகை கணக்கெடுப்பின்படி நாராயணவனத்தின் மக்கள்தொகை 10,965 ஆக இருந்தது. இதில் 50% ஆண்களாகவும் 50% பெண்களாகவும் உள்ளனர். இவ்வூர் தேசிய சராசரியான 59.5% இனை விட அதிகமான 72% சராசரி எழுத்தறிவு விகிதத்தை கொண்டுள்ளது: ஆண்களின் எழுத்தறிவு 80%, பெண்களின் எழுத்தறிவு 63% ஆகும். இங்குள்ள மக்கள் தொகையில் 13% ஆனேர் 6 வயதுக்கு கீழ்ப்பட்டவர்கள்.
கேள்வி: நாராயணவனம் - ஊர்கள் என்பது என்ன?
பதில்: நாராயணவனம் மண்டலத்தில் பதினாறு ஊர்கள் உள்ளன. # கொண்டலசெருவு # கல்யாணபுரம் # எரிக்கம்பட்டு # திருவத்தியம் # நாராயணவனம் # வெங்கடகிருஷ்ணபாலம் # கீழகரம் # சமுதாயம் # பீமுனிச்செருவு # இப்பந்தாங்கல் # திகுவகணகம்பாலம் # காசிமிட்டா # பொப்பராஜுபாலம் # ஆரண்யம் கண்டுரிகா # தும்பூர் # பாலமங்களம்